Source: http://www.europarl.europa.eu/doceo/document/A-8-2018-0163_RO.html
Timestamp: 2019-07-19 09:10:36+00:00
Document Index: 39244527

Matched Legal Cases: ['articolul 38', 'articolul 8', 'articolul 13', 'articolul 70', 'articolul 71', 'articolul 72', 'articolul 73']

RAPORT referitor la optimizarea lanțului valoric în sectorul pescuitului din UE
751k 63k
referitor la optimizarea lanțului valoric în sectorul pescuitului din UE
referitoare la optimizarea lanțului valoric în sectorul pescuitului din UE
– având în vedere noua strategie a Comisiei intitulată „Un parteneriat strategic consolidat și reînnoit cu regiunile ultraperiferice ale UE”, publicată la 24 octombrie 2017,
– având în vedere Rezoluția sa din 12 mai 2016 referitoare la trasabilitatea produselor pescărești și de acvacultură în restaurante și în comerțul cu amănuntul (2016/2532(RSP)),
– având în vedere Rezoluția sa din 27 aprilie 2017 referitoare la gestionarea flotelor de pescuit în regiunile ultraperiferice,
C. întrucât 83 % din navele de pescuit care își desfășoară activitatea în UE și 47 % din persoanele care lucrează în sectorul pescuitului practică pescuitul la scară mică, pescuitul artizanal și pescuitul costier; întrucât Regulamentul 1380/2013 prevede că „statele membre ar trebui să facă eforturi pentru a oferi acces preferențial pescarilor care practică pescuitul la scară mică, pescuitul artizanal sau pescuitul costier” și întrucât această dispoziție nu este respectată;
O. întrucât OCP a produselor pescărești și de acvacultură stabilește obiectivul sporirii transparenței și a stabilității piețelor, în special în ceea ce privește cunoștințele economice și înțelegerea piețelor produselor pescărești și de acvacultură de-a lungul lanțului de aprovizionare;
P. întrucât Regulamentul nr. 1379/2013 privind organizarea comună a piețelor în sectorul produselor pescărești și de acvacultură stabilește, la articolul 38, obligația de indicare a zonei de captură sau de producție, precum și, în cazul produselor de pescuit capturate în mare, înscrierea numelui subzonei sau a diviziunii astfel cum figurează în lista zonelor de pescuit ale FAO;
AA. întrucât organizațiile interprofesionale (așa cum sunt menționate în OCP) au potențialul de a îmbunătăți coordonarea activităților de comercializare de-a lungul lanțului de aprovizionare și de a stimula adoptarea unor măsuri relevante pentru întregul sector;
2. încurajează statele membre să respecte dispozițiile Regulamentului 1380/2013 și să ofere o posibilitate reală de acces preferențial la posibilitățile de pescuit flotelor artizanale și la scară mică ale UE;
7. invită Comisia, statele membre, guvernele naționale și cele locale să capaciteze pescuitul la scară mică încurajând consumul local prin comercializarea directă și mai specializată, prin rețelele de distribuție locală (zero kilometri), inclusiv printr-o cooperare mai bună între sectorul public și sectorul pescuitului prin aprovizionarea cu produse locale din pește a instituțiilor publice, cum ar fi școlile și spitalele, precum și campanii publicitare care ar trebui asociate cu inițiativele private pentru a promova produsele alimentare locale, precum inițiativa Slowfish, și pentru a respecta caracterul sezonier al anumitor capturi; invită, în același timp, Comisia și statele membre să sprijine cooperarea dintre sectorul pescuitului și cel al turismului pentru a elabora o listă de bune practici și experiențe care facilitează noi forme de colaborare;
11. indică faptul că, din motive de transparență și pentru a proteja drepturile consumatorilor, va fi necesar să se revizuiască anexa la Regulamentul 1536/92 privind comercializarea conservelor;
12. invită Comisia Europeană și statele membre să introducă un sistem pentru etichetarea cărnii de pește proaspete și prelucrate, care să indice în mod clar țara de origine a acesteia;
15. pentru a asigura condiții de concurență echitabile între produsele importate și produsele pescărești și de acvacultură ale UE, invită Comisia și statele membre să verifice cu atenție dacă produsele importate în Uniune respectă cerințele în vigoare ale UE privind siguranța, igiena și calitatea, precum și Regulamentul privind pescuitul INN;
16. insistă asupra unei aplicări mai stricte a legislației UE privind etichetarea și informarea consumatorilor, atât pe piețele de comerț cu amănuntul, cât și în sectorul hotelier, al restaurantelor și de catering (HORECA); consideră că acest lucru este important pentru toate produsele pescărești, atât pentru cele importate, cât și pentru cele produse în UE; consideră că punerea în aplicare a Regulamentului privind controlul ar trebui să fie consolidată în acest scop în toate statele membre și că reglementările ar trebui să fie adaptate pentru a acoperi toate etapele lanțului de aprovizionare;
21. invită Comisia să studieze posibilitatea de a crea, cât mai curând posibil, un instrument financiar dedicat sprijinirii pescuitului, pe baza POSEI pentru sectorul agricol în regiunile ultraperiferice, care să aibă capacitatea de a îmbunătăți cu adevărat potențialul lor în domeniul piscicol; consideră că ar trebui să se analizeze posibilitatea de a se include în acest instrument specific în special dispozițiile de la articolul 8 (ajutorul de stat), articolul 13 alineatul (5) (resursele bugetare în cadrul gestiunii partajate), articolul 70 (sistemul de compensații), articolul 71 (calcularea compensației), articolul 72 (planul de compensare) și articolul 73 (ajutoare de stat pentru punerea în aplicare a planurilor de compensare) din actualul Regulament FEPAM;
30. îndeamnă Comisia să revizuiască sistemul de etichetare a produselor pescărești prevăzut în Regulamentul 1379/2013 și bazat pe zonele de pescuit ale FAO, care au fost stabilite cu peste 70 de ani în urmă pentru a oferi informații despre capturi și nu pentru a oferi orientări consumatorilor, având în vedere faptul că sistemul creează confuzie și nu contribuie la furnizarea de informații clare, transparente și ușor de înțeles;
Texte adoptate, P8_TA(2017)0316
Texte adoptate, P8_TA(2017)0255.
Cadru și context
Din punct de vedere valoric, UE este cel mai mare comerciant de produse pescărești și de acvacultură din lume. În 2015, consumatorii europeni au cheltuit 54 de miliarde EUR pe produse pescărești și de acvacultură, atingând cea mai mare valoare înregistrată vreodată. În 2014, valoarea produselor debarcate în UE a fost de 7,3 miliarde EUR, cu 8 % mai mult decât media înregistrată în ultimii 10 ani. Debarcările în Uniune s-au ridicat la un volum de 4,5 milioane de tone, atingând valoarea maximă din ultimii șapte ani.
Pe de altă parte, ocuparea forței de muncă în sectorul pescuitului este concentrată în câteva țări. Doar în Spania este concentrat un sfert din totalul locurilor de muncă din întreaga UE, iar cele patru țări cu cele mai ridicate niveluri de ocupare a forței de muncă în sectorul pescuitului (Spania, Italia, Grecia și Portugalia) reprezintă aproximativ 70 % dintre acestea. Industria prelucrării cuprinde aproximativ 3 500 de societăți care au ca obiect de activitate prelucrarea peștelui. Acest sector a oferit locuri de muncă pentru 123 000 de persoane în întreaga Uniune Europeană în perioada 2008-2012. Dintre acestea, 55 % sunt femei și 86 % lucrează în societăți cu mai puțin de 50 de angajați.
Definiția lanțului valoric identifică o gamă largă de activități care sunt realizate pentru a obține un produs sau un serviciu, din faza inițială și până la utilizarea sa finală de către consumatori. În cazul produselor pescărești, acest proces cuprinde captura peștelui, transportul, sosirea în port, prelucrarea (în cazul produsului congelat) și vânzarea. Logistica, marketingul, vânzările și resursele umane articulează fiecare etapă de producție.
Obiectivul principal este acela de a se încerca identificarea aspectelor care pot fi îmbunătățite, astfel încât prelucrătorii și pescarii locali să păstreze cea mai mare parte din valoarea generată. Optimizarea acestor procese poate contribui la o mai bună valorificare a produselor și la revitalizarea economiei comunităților locale de pescari. Această analiză este interesant de realizat, dat fiind faptul că produsele provenite din pescuitul extractiv sunt tot mai rare din cauza tendinței în scădere a activității, motiv pentru care acestea ar trebui valorificate la maximum.
Faptul că pescarii și producătorii locali păstrează această valoare poate avea un efect pozitiv asupra comunităților locale datorită prezenței în zonă a unei activități economice dinamice, profitabile și sustenabile. De asemenea, acest lucru ar fi important în ceea ce privește ocuparea forței de muncă, în special pentru fixarea populației din aceste comunități, pentru atragerea tinerilor pregătiți și pentru crearea unui sector atractiv pentru acest segment de populație. În același timp, sectorul ar beneficia de profesioniști care dețin pregătirea adecvată pentru a aduce îmbunătățiri în domeniul inovării.
Abordarea adoptată de raportoare înainte de redactarea proiectului de raport
Inițial, s-au analizat toate informațiile actuale provenite din surse secundare din cadrul instituțiilor europene. S-au consultat numeroase documente, cele mai importante fiind următoarele:
• numeroase lucrări(1) ale rețelei FARNET de grupuri de acțiune locală în sectorul pescuitului (FLAG) și concluziile seminarului său transnațional de la Salonic (Grecia), din perioada 18-20 octombrie 2016, privind tema „Boosting Business along the Value Chain” (Stimularea întreprinderilor de-a lungul lanțului valoric);
• studiile publicate de Departamentul tematic pentru politici structurale și de coeziune în 2016 și 2017, intitulate „Piețele de pescuit artizanal: lanțul valoric, promovarea și etichetarea”, „Small-scale fisheries and Blue Growth in the EU” (Pescuitul la scară mică și «creșterea albastră» în UE) și „Feasibility of Measuring Socio-Economic and Environmental Impacts of Recreational and Semi-Subsistence Fisheries in the EU” (Fezabilitatea măsurării impactului socioeconomic și ambiental al pescuitului de agrement și de semisubzistență - valoarea și impactul asupra stocurilor de pește);
• studiul publicat de Comisia Europeană în octombrie 2016, intitulat „Study on the subsidies to the fisheries, aquaculture, and marketing and processing subsectors in major fishing nations beyond the EU” (Studiu privind subvențiile pentru pescuit, acvacultură și subsectoarele de comercializare și prelucrare din principalele țări în domeniul pescuitului din afara UE).
Au avut loc două schimburi de opinii în cadrul Comisiei pentru pescuit. În plus, raportoarea a redactat un document de lucru, care a fost prezentat și dezbătut în cadrul comisiei.
Raportoarea a menținut o legătură strânsă cu diversele părți interesate. De asemenea, raportoarea a participat la întâlniri cu asociațiile de pescari și asociațiile de armatori privind lanțul valoric al produselor pescărești. Este de remarcat reuniunea Consiliului consultativ pentru piețe organizată de DG MARE la Bruxelles în data de 27 septembrie 2017.
Între acestea se remarcă Ghidul nr. 3 din 2011 - „Creșterea valorii adăugate a produselor pescărești și de acvacultură locale”, broșura nr. 12 din 2017 „Stimularea antreprenoriatului de-a lungul lanțului valoric al pescuitului” și raportul tehnic din 2017 „Oferind informații privind sprijinul din prezent și din viitor acordat de FEPAM pentru pescuitul costier artizanal”.